Branko Črnac Tusta
<s>Branko Črnac – Tusta (1955–2012) bio je jugoslovenski i hrvatski pevač, frontmen kultne pank-grupe KUD Idijoti.</s>

<s>Biografija
Rođen je 6. oktobra 1955. godine u Puli, u porodici poreklom sa Ćićarije.</s>

<s>Završio je Tehničku školu u Puli, a od 1978. godine pa do kraja života radio je u Fabrici električnih mašina i uređaja Uljanik (TESU), gde je eventualno došao do položaja šefa odseka; bio je sindikalni poverenik Sindikata Istre, Kvarnera i Dalmacije, i aktivno je učestvovao u sindikalnim aktivnostima i radničkim protestima.</s>

<s>KUD Idijotima pridružio se 1985. godine, četiri godine nakon njihovog osnivanja, i zbog svoje harizme, scenskog nastupa i iskrenih antifašističkih ubeđenja ubrzo je postao jedan od najprepoznatljivijih i najznačajnijih pevača jugoslovenskog panka.</s><s>Nastupao je na mnogobrojnim koncertima širom bivše Jugoslavije i u inostranstvu.</s><s>Poslednji put je nastupio na sceni 26. februara 2011. godine u Zelenom gaju u Sloveniji.</s>

<s>Branko Črnac Tusta preminuo je od posledica karcinoma pluća i grla 14. oktobra 2012. godine.</s><s>Sahranjen je na gradskom groblju u Puli.</s>

<s>Diskografija
Tusta je kao frontmen KUD Idijota učestvovao u snimanju svih objavljenih albuma benda:
 Legendarni uživo (1986)
 Bolje izdati ploču nego prijatelja (1987)
 Lutke na koncu (1987)
 Hoćemo cenzuru (1988)
 Live in Biel (1988)
 Bolivija R’n’R (1989)
 Mi smo ovdje samo zbog para (1990)
 Đuro voz sold aut (1991)
 Glupost je neuništiva (1992)
 Tako je govorio ZaraTusta (1993)
 Istra ti materina (1995)
 Megapank (1995)
 Fuck (1996)
 Single collection vol.</s><s>1 (1997)
 Cijena ponosa (1997)
 Gratis hits live!  (1999)
 Remek-djelo (2001)</s>

<s>Počasti
Na drugu godišnjicu njegove smrti, u njegovu čast nazvana je jedna ulica u Puli, stepenište koje vodi do rok-kluba Uljanik.</s>

<s>Reditelj Andrej Korovljev snima dokumentarni film o Tustinom životu.</s>

<s>Reference</s>

<s>Spoljašnje veze
 KUD Idijoti</s>

<s>Jugoslavenski pjevači
Hrvatski pjevači
Punk
Biografije, Pula</s>

